|  |
| --- |
| **Priprema za sat br. 1:*ČITANJE-***Informativni tekstovi:Šume u zavičaju **Razred: 3.** |
| **Ishod učenja:** Čita tekst u cilju utvrđivanja navoda teksta,donošenja logičkih zaključaka i citira konkretne tekstualne dokaze argumentujući zaključke donesene na temelju teksta. |
| **Pokazatelj razreda koji se pohađa:** Postavlja pitanja u vezi sa važnim detaljima u tekstu te traži odgovore samostalno u tekstu |
| **Uvod u učenje:**  Vruća olovka  Na časovima Moje okoline učenici su učili o planinama . Sa učenicima vodim razgovor o temi Poznate planine u zavičaju:  Šta su planine ? (Jedan učenik će da kaže našu definiciju planina.), šta krasi planine?(šume). Učenike ću podijeliti u grupe koje broje po 4 učenika. Za razbrojavanje se koriste sličice, tj. motivi drveća.  Nakon toga, svaka grupa će na papire napisati po četiri rečenice o šumi . Primjenjuje se tehnika Naizmjenično pisanje. (Učenik na dati papir piše rečenicu, zatim dodaje dalje učeniku koji se nalazi do njega s lijeve/desne strane i tako ukrug. Mogu gledati šta drugi učenici pišu, ali ne i sugerisati šta da napišu. Ova aktivnost se odvija u tišini i kratko traje.).  Učenici, predstavnici grupa, čitaju napisane rečenice o šumi , a nakon toga ćemo postaviti te rečenice na pano.  Postaviti učenicima pitanje: Šta je zajedničko za svaku grupu? |
| **Kroz učenje:**  Upoznajem učenike sa našom današnjom temeo Šume u zavićaju  **(KWL tabela)** – na flip-chart papiru nacrtana je KWL tabela koja ima tri kolone:   |  |  |  | | --- | --- | --- | | **K**  Šta znamo o  šumama | **W**  Šta želimo znati o  šumama | **L**  Šta smo naučili o  šumama | |  |  |  |   Zajedno sa učenicima popunjavam prvu kolonu tabele pišući ideje učenika, ali i svoje. Prelazimo na popunjavanje druge kolone tabele i zapisujem ono što bi učenici željeli znati o svojojšumi . Treću kolonu ostavljamo praznu i popunjavamo je kasnije.  Učenike su podijeljeni u u četiri grupe i dajem im dio teksta o šumama (tekst iz udžbenika Moja okolina za 3. razred). **(Pažljivo čitanje)** - Vaš zadatak je da pažljivo pročitate dio teksta u kojem ima mnogo informacija. Zatim ponovo pročitajte tekst i crvenom bojom označite najvažnije informacije.  Nakon čitanja, zajedno u grupi , napišite ono što smatrate da je u tekstu najvažnije **(pisanje sažetka)**. Nakon toga, ćete zajedno napisati i po dva pitanja koja su vezana za vaš dio teksta, a vi smatrate da je to veoma važno.  Po završetku rada svaka grupa će prezentirati svoj zadatak, pročitati sažetak, dok ostali pažljivo slušaju i trude se da zapamte što više informacija. Vratiti se na KWL tabelu i to drugu kolonu i provjeriti da li su iz teksta učenici naučili ono što su naveli da žele znati o šumama.  Sada kada smo čuli mnogo novih informacija o šumama , možemo popuniti i treću kolonu KWL tabele – Šta smo novo naučili o šumama ? |
| **Nakon učenja:**  U toku čitanja teksta svaka grupa imala je i zadatak da napiše i po dva pitanja vezana za svoj dio teksta. Sada će ta svoja pitanja postaviti grupi koju oni odaberu ,ali vodeći računa da svaka grupa postavlja pitanja, ali i svaka grupa da daje odgovore na pitanja**. (Unakrsno ispitivanje)** |
| **Formativna procjena za ovaj sat:**  Pratiti učenike tokom unakrsnog ispitivanja i davanja odgovora na pitanja, kako bi ustanovili imaju li poteškoća u navođenju činjenica i koliko su činjenica iz teksta zapamtili, što će biti korisna informacija za pripremu slijedećeg časa. |
| **Tehnologija/mediji koje treba koristiti na ovom satu:** Tekst Šume u zavičaju,slike drveća. |
| **Razmišljanje nakon sata:**  Šta je u ovoj lekciji bilo dobro za vaše učenike?  Koje promjene biste preporučili za   1. naredni čas 2. poboljšanje ovog časa? |
| **Prilog :Šume u zavičaju**  Šuma je velika zajednica živih bića.Život u šumama ima red i sklad.Šume mogu biti listopadne (bjelogorične ) i zimzelene (crnogorične)  Listopadno drveće raste u nižim predjelima.To su .hrast,bukva,javor,grab...  Zimzeleno drveće raste u višim predjelima .To su :bor , jela, smrča.Zimzeleno drveće ima igličasto lišće i zeleno je zimi.  Biljke i životinje u šumi žive zajednički.Šuma je stanište i u njoj hranu nalaze divlje životinje ,ptice,insekti i druge životinje.biljke i životinje zavise jedne od drugih.Ptice se hrane raznim insektimai tako čiste stabla od štetočina.  Šuma nam je korisna .U šumi možemo pronaći ukusne šumske plodove(jagode ,drijenke, lješnjake,kestene i gljive)i razno ljekovito bilje.Posebno oprezni moramo biti s gljivama ,jer ih ima otrovnih.  Šuma je veliko bogatstvo.U šumi je zrak čist , a šetnjom kroz šumu se odmaramo i rekreiramo.Stara stabla se koriste za ogrijev .Zdrava stabla se planski sijeku (samo ona koja oznaći šumar) i koriste za gradju kuća , mostova i za proizvodnju namještaja ,papira i sl.  Na mjestima gdje se izvrši sječa sadi se mlada šuma .Pošumljavanje može biti prirodno i vještačko.  Prirodno pošumljavanje obavlja vjetar, ptice i druge životinjeraznoseći sjemenke.  Vještačko pošumljavanje obavljaju ljudi.  Ljudi uništavaju šume neplanskom sječom.  Ponekad nepažljivi izletnici ostave vatru i izazovu požar.  Kroz šumu se ne trebamo kretati bez odraslih jer tamo vrebaju razne opasnosti.Ako naiđemo na znak minskog polja nikako ne trebamo ulaziti u šumu. |
| **Autorica pripreme za sat:**  **Pajt Amra** |